Intet ”opsving” for ungdommen - Kommunist
Opsvinget har bidt sig fast, hedder det. Men virksomhedernes fremgang afspejler sig ikke i de unges muligheder på arbejdsmarkedet.
Det går godt på det danske arbejdsmarked. For nogen. Men der er store grupper i Danmark, som ikke mærker nogen fremgang. Der er bl.a. 9.500 unge, der mangler en læreplads i en virksomhed.
Der er ikke udbredt mangel på arbejdskraft på det danske arbejdsmarked. Ifølge ’Arbejdsmarkedsbalancen’ fra ’Styrelsen for Arbejdsmarked og Rekruttering’, er der aktuelt kun mangel på arbejdskraft i 5 pct. af stillingerne. Det er langt lavere end før krisen. Det skriver Arbejderbevægelsens Erhvervsråd.
9.500 mangler praktikplads
På trods af arbejdsgivernes beklagelser over mangel på arbejdskraft, er der paradoksalt nok foruden de 9.500 unge, som ikke kan få en læreplads i en virksomhed, 170.000 unge, som hverken er i uddannelse eller i job.
Udover de registrerede arbejdsløse er der en gruppe på 50.000 personer, som ikke medregnes i den registrerede bruttoledighed, men som ønsker et arbejde. Endelig er der 17 mio. arbejdsløse i EU, som kan være med til at opfylde virksomhedernes behov.
Virksomhedernes inve-steringer i maskiner og nyt udstyr er heller ikke for alvor kommet op i omdrejninger.
Så må vi være fri for at -høre mere klynkeri om arbejdskraftmangel fra Arbejdsgiverforeninger, virksomheder og borgerlige politikere. Det handler kun om at have en arbejdskraft-reserve, der kan presse lønningerne ned.